**Zápisnica č. 2**

**zo zasadnutia obecného zastupiteľstva obce Kostolná Ves, ktoré sa konalo**

 **dňa 3.3. 2021 o 17:30 hod. v budove Obecného úradu v Kostolnej Vsi**

**PRÍTOMNÍ:** Starostka obce: Mgr. Mária Žofčinová

Poslanci OZ: Miloslav Ďuriš, Tomáš Mercek, Boris Hagara,

**NEPRÍTOMNÍ:** Mariana Kurbelová – PN, Marcel Medera - ospravedlnený

**Zapisovateľka:** Marcela Iliašová

1. **Úvod**
2. **Otvorenie zasadnutia**
3. **Určenie zapisovateľa a overovateľov zápisnice**
4. **Voľba návrhovej komisie**
5. **Program**
6. **Rozpis zastupiteľstiev na rok 2021**
7. **Plánované akcie obce v prípade priaznivej situácie**
8. **Žiadosť Ing. Martina Hromadu – plánovaná výstavba bytových jednotiek v našej obci súkromným investorom**
9. **Nákup respirátorov a vitamínov pre občanov našej obce**
10. **Plán investícií na rok 2021**
11. **Rôzne**
12. **Diskusia**
13. **Záver**

1 Úvod

1. Otvorenie zasadnutia

Zasadnutie OZ otvorila a viedla starostka obce Kostolná Ves, Mgr. Mária Žofčinová, ktorá privítala prítomných poslancov. Z dôvodu epidemiologických opatrení a rekonštrukcii vnútorných priestorov KD sa zasadnutie OZ konalo bez verejnosti, pretože v priestoroch obecného úradu nie je možné zabezpečiť dostatočný odstup zúčastnených občanov.

1. Určenie zapisovateľa a overovateľov zápisnice

Určila: zapisovateľa zápisnice: Marcela Iliašová

 overovateľov zápisnice: Miloslav Ďuriš

 Boris Hagara

1. Zvolila: predsedu návrhovej komisie: Tomáš Mercek

 členov: Miloslav Ďuriš

 Boris Hagara

Starostka obce prečítala program OZ a dala poslancom OU o tomto programe hlasovať.

Poslanci vzali program schôdze OZ na vedomie a svoje stanovisko prejavili hlasovaním

HLASOVANIE:

ZA : 3

PROTI: 0

ZDRŽALI SA : 0

**Program:**

1. **Plán zasadnutí OZ na rok 2021**

Starostka obce navrhla termíny zasadnutí obecného zastupiteľstva:

5.januára 2021

3.marca 2021

9.júna 2021

8.septembra 2021

1.decembra 2021

Vzhľadom k tomu, že epidemiologická situácia sa stále nezlepšila, doterajšie zasadnutia boli neverejné, ďalšie zasadnutia sa budú riadiť podľa epidemiologickej situácie.

Poslanci svoje stanovisko prejavili hlasovaním

HLASOVANIE:

ZA : 3

PROTI: 0

ZDRŽALI SA : 0

1. **Prejednanie plánovaných aktivít obce**

Starostka obce predstavila poslancom OZ program plánovaných akcií v obci, ktoré by sa konali len v prípade priaznivej pandemickej situácie. V priebehu mesiaca jún až september 2021 je plánovaná akcia „Korzovanie draka“ t.j. sprievod draka po celej obci spojený s posedením na terase KD (opekačka, hudba). Konkrétny termín akcie bude upresnený podľa epidemiologickej situácie a bude sa konať len v prípade priaznivej situácie.

Ďalšou akciou konanou v obci bude Mikuláš, ktorý sa uskutoční tradične na Mikuláša rozdávaním balíčkov všetkým deťom v obci.

Poslanci svoje súhlasné stanovisko prejavili hlasovaním

HLASOVANIE:

ZA : 3

PROTI: 0

ZDRŽALI SA : 0

1. **Žiadosť Ing. Martina Hromadu – plánovaná výstavba bytových jednotiek súkromným investorom v obci Kostolná Ves**

Starostka obce predložila žiadosť Ing. Hromadu na odsúhlasenie výstavby bytového domu. Poslanci sa oboznámili so žiadosťou a s priloženou štúdiou. K žiadosti sa vyjadrili tak, že nemajú námietky k uvedenej výstavbe, ak žiadateľ dodrží podmienky ustanovení stavebného zákona týkajúce sa predmetnej výstavby.

Poslanci svoje súhlasné stanovisko prejavili hlasovaním

HLASOVANIE:

ZA : 3

PROTI: 0

ZDRŽALI SA : 0

1. **Nákup respirátorov a vitamínov pre občanov obce Kostolná Ves**

Starostka predložila poslancom návrh na zakúpenie ochranných pomôcok pre občanov našej obce. Na nákup respirátorov a vitamínov chce obec použiť finančné prostriedky získané z dotácie MV SR na celoplošné testovanie obyvateľov, ktoré realizuje obec Kostolná Ves od januára. Z dotácie 5,- EUR na otestovanú osobu sa financujú náklady na testovanie. Nepoužité prostriedky sa obec rozhodla využiť na zakúpenie respirátorov pre všetkých občanov obce a vitamínu D pre občanov nad 65 rokov.

Poslanci svoje súhlasné stanovisko prejavili hlasovaním

HLASOVANIE:

ZA : 3

PROTI: 0

ZDRŽALI SA : 0

1. **Plán investícií na rok 2021**

Starostka obce navrhla plán investícií na rok 2021:

* Vonkajšie úpravy areálu KD a odizolovanie budovy Kultúrneho domu – predpokladaná výška investície je 2000,- EUR
* Nákup spodných kuchynských skriniek do kuchyne v KD – predpokladaná výška dotácie je 2000,- EUR
* Úprava okolia Obecného úradu – návrh projektanta na výsadbu drevín v priestoroch okolia nového obecného úradu – predpokladaná výška investície je 2000,- EUR
* Rekonštrukcia rozhlasu na bezdrôtový rozhlas – predpokladaná výška je 9000,- EUR podľa výberového konania realizovaného v minulom roku
* Starostka obce informovala o realizácii optického vedenia internetu firmou Slovak telekom, po vykonaní výkopových prác plánuje obec uskutočniť rekonštrukciu chodníkov v obci. Poslanci OZ sa súhlasne vyjadrili s postupom prác a odsúhlasili vypísanie výberového konania na rekonštrukciu chodníkov v obci.
* Starostka obce informovala o požiadavkach chatárov na kvalitu cesty v chatovej oblasti. Poslanci navrhli 2xročne upraviť cestu bagrom, s požiadavkou chatárov na opravu cesty asfaltovaním poslanci OZ nesúhlasili.

**Rôzne:**

**Diskusia**

* Starostka obce predložila majetkové priznanie, povinnosť podať majetkové priznanie vyplýva z [ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov](https://www.slov-lex.sk/pravne-predpisy/SK/ZZ/2004/357/20200101) článok 7, ods.1

Poslanci vzali informáciu o predložení majetkového priznania na vedomie.

* Starostka obce vyzvala ekonómku, aby prečítala správu o kontrolnej činnosti, ktorú predložila hlavná kontrolórka, tak ako jej vyplynulo z jej činnosti. Správu predložila Ing. Hopková, ktorá je toho času na materskej dovolenke.

Poslanci vzali správu o kontrolnej činnosti na vedomie.

* Zastupujúca hlavná kontrolórka obce predniesla správu o vykonanej kontrolnej činnosti v mesiaci január 2021. Predmetom kontroly boli pokladničné doklady, dodržiavanie finančného limitu v pokladni, vedenie pokladničnej knihy. Hlavná kontrolórka navrhla vypracovanie smernice o vedení pokladne v súlade so zákonom o účtovníctve.

Poslanci vzali správu o kontrolnej činnosti na vedomie.

**4 Záver**

Zasadnutie obecného zastupiteľstva ukončila pani starostka a poďakovala za účasť všetkým prítomným.

Prílohy: 1. Prezenčná listina

V Kostolnej Vsi, dňa 3.3..2021

Zapisovateľka: Marcela Iliašová ...……………………….....

Overovatelia: Miloslav Ďuriš …………………………….

 Boris Hagara …………………………….